Document ID: 32005R1154

UREDBA KOMISIJE (ES) št. 1154/2005
z dne 18. julija 2005
o prilagoditvi oznak in poimenovanj nekaterih proizvodov iz Priloge I k Uredbi Sveta (ES) št. 1784/2003 o skupni ureditvi trga za žita
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 234/79 z dne 5. februarja 1979 o postopku za prilagajanje nomenklature skupne carinske tarife, ki se uporablja za kmetijske proizvode (1) in zlasti člena 2(1) Uredbe,
upoštevanju naslednjega:
(1)
Priloga I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (2) vsebuje trenutno veljavno kombinirano nomenklaturo.
(2)
Skladno z rezultati pogajanj z Združenimi državami Amerike, zaključenimi leta 1995, so bile oproščene carine nekatere mešanice ostankov pri proizvodnji škroba iz koruze z nekaterimi drugimi ostanki, zlasti ostanki pri presejevanju pšenice in ostanki vode, v kateri se je namakala koruza med mokrim postopkom in ki je bila uporabljena za proizvodnjo alkohola ali drugih proizvodov, dobljenih iz škroba, uvoženih v Skupnost. Uredba (ES) Sveta št. 344/96 (3) je zato v kombinirano nomenklaturo uvedla tarifno podštevilko 2309 90 20 za jasno razvrščanje tega proizvoda.
(3)
Zaradi opustitve Priloga k Uredbi Sveta (ES) št. 1784/2003 z dne 29. septembra 2003 o skupni ureditvi trga za žita (4) posledično ni bila prilagojena. Ta prilagoditev se mora zato izvršiti z uvrstitvijo oznake KN 2309 90 20 v seznam proizvodov iz Priloge I navedene uredbe, z veljavnostjo od datuma uporabe Uredbe (ES) št. 1784/2003.
(4)
Uredbo (ES) št. 1784/2003 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Priloga I k Uredbi (ES) št. 1784/2003 se nadomesti z besedilom iz Priloge k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od 1. julija 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. julija 2005

Labels: 3
17
6